**PLA ANUAL DE CONTROL FINANCER DEL/ DE LA/ DE L’ [NOM ENTITAT LOCAL], DE RÈGIM DE CONTROL GENERAL, PER A L’EXERCICI [any]**

1. **INTRODUCCIÓ**

El Reial decret 424/2017, de 28 d'abril, pel qual es regula el règim jurídic del control intern en les entitats del sector públic local (RD 424/2017) té per objecte el desplegament reglamentari previst en l'article 213 del text refós de la Llei reguladora de les hisendes locals, aprovat per Reial decret legislatiu 2/2004, de 5 de març (RDLeg 2/2004).

El règim de control intern establert en el RD 424/2017 es regula sobre la base de l'experiència en l'exercici d'aquesta funció per part de la Intervenció General de l’Administració de l’Estat (IGAE) configurant, per tant, un model consistent amb l'establert per al sector públic estatal. Amb aquest efectes, s’incorporen regles, tècniques i procediments d'auditoria amb la finalitat d’aconseguir millores substancials en l'exercici del control intern en les entitats locals. El control intern de l'activitat economicofinancera del sector públic local l'ha d'exercir l'òrgan interventor mitjançant l'exercici de la funció interventora i el control financer.

En relació a la funció interventora, en sessió plenària de data [*data acord Ple*] es va configurar el model a aplicar, amb l’aprovació de la substitució de la fiscalització prèvia dels drets i ingressos de la tresoreria de l’entitat local pel control inherent a la presa de raó en comptabilitat, i l’aprovació del règim de fiscalització i intervenció limitada prèvia de requisits bàsics sobre despeses i obligacions per a l’exercici de la funció interventora.

En matèria de control financer s’ha de destacar que el RD 424/2017 incorpora importants novetats a causa de l’inexistent desenvolupament sobre aquesta matèria en l'àmbit local. Aquesta modalitat de control financer té per objecte verificar el funcionament dels serveis del sector públic local en l'aspecte econòmic financer per comprovar el compliment de la normativa i de les directrius que els regeixen i, en general, que la seva gestió s'ajusta als principis de bona gestió financera, comprovant que la gestió dels recursos públics es troba orientada per l'eficàcia, l'eficiència, l'economia, la qualitat i la transparència, i pels principis d'estabilitat pressupostària i sostenibilitat financera. El control financer, així definit, comprèn les modalitats de control permanent i d'auditoria pública, incloent, en ambdues, el control d'eficàcia referit en l'article 213 del RDLeg 2/2004.

L'objectiu final és assegurar un model eficaç de control intern que asseguri, amb mitjans propis o externs, el control efectiu d’almenys el 80% del pressupost general consolidat de l'exercici mitjançant l'aplicació de les modalitats de funció interventora i de control financer. En el transcurs de tres exercicis consecutius i en base a una anàlisi prèvia de riscos, haurà d'haver assolit el 100% d'aquest pressupost. Per assolir aquests objectius s'hauran d'habilitar els mitjans necessaris i suficients a l'òrgan interventor.

Amb la finalitat de planificar l’execució d’aquesta modalitat de control, l’article 31 del RD 424/2017 estableix que l'òrgan interventor ha d'elaborar un Pla anual de control financer (PACF) que recollirà totes les actuacions planificables de control permanent i d’auditoria pública a realitzar durant l'exercici, és a dir, amb excepció de les actuacions que derivin d’una obligació legal que s’hagin de realitzar amb caràcter previ a l’adopció dels corresponents acords (actuacions obligatòries no planificades).

Per tant, aquest PACF inclourà totes aquelles actuacions que derivin d'una obligació (actuacions obligatòries planificades) i les que anualment es seleccionin sobre la base d'una anàlisi de riscos consistent amb els objectius que es pretenguin aconseguir, les prioritats establertes per cada exercici i els mitjans disponibles (actuacions planificades).

També s’incorpora en aquest Pla el control a realitzar sobre els beneficiaris i, si s’escau, sobre les entitats col·laboradores, per raó de les subvencions i ajudes concedides que es trobin finançades amb càrrec als seus pressupostos generals, d’acord amb el que estableix la Llei 38/2003, de 17 de novembre, general de subvencions.

En compliment dels preceptes legals exposats, s’ha elaborat aquest Pla que determina el marc de les actuacions de control financer a realitzar durant l’exercici *[any].*

1. **ACTUACIONS A REALIZAR[[1]](#footnote-1)**
   1. **En matèria de control permanent**
      1. Actuacions a realitzar de caràcter obligatori

D’acord amb l’article 29.2 del RD 424/2017, el control permanent s'exercirà sobre l'entitat local i els organismes públics en què es realitzi la funció interventora. Amb caràcter obligatori es realitzaran les actuacions previstes en les normes pressupostàries i reguladores de la gestió econòmica del sector públic local atribuïdes a l'òrgan interventor que s’indiquen a continuació. Aquestes actuacions es realitzaran amb caràcter posterior i mitjançant tècniques d’auditoria.

1. 2.1.1\_L’auditoria de sistemes per verificar que els corresponents registres comptables de factures compleixen amb les condicions de funcionament que preveu la Llei 25/2013 i la normativa de desenvolupament i, en particular, que no queden retingudes factures presentades al punt general d'entrada de factures electròniques, dirigides a òrgans o entitats de la respectiva entitat, en cap de les fases del procés, establerta en l’article 12.3 de la Llei 25/2013.
2. 2.2.1\_L’informe d’avaluació del compliment de la normativa en matèria de morositat previst a l’article 12.2 de la Llei 25/2013.
3. 2.2.2\_La verificació de l’existència d'obligacions derivades de despeses realitzades o béns realitzats, o béns i serveis rebuts sense imputació pressupostària (compte 413, només sobre entitats no subjectes a auditoria de comptes), d’acord amb la DA 3ª de la Llei orgànica 9/2013, de 20 de desembre, de control del deute comercial en el sector públic).
   * 1. Actuacions seleccionades

Per a realitzar l’avaluació de riscos s’han pres en consideració diversos factors com ara, el model de control adoptat per aquesta corporació, els resultats d’actuacions de control intern anteriors, el volum de pressupost gestionat, així com la necessària regularitat i rotació de les actuacions a realitzar.

Atenent els criteris exposats anteriorment i analitzades les àrees de risc, es proposa realitzar les actuacions següents:

* [*detallar les actuacions a realitzar i els mitjans disponibles per aquesta actuació*]
* [*detallar les actuacions a realitzar i els mitjans disponibles per aquesta actuació*]
* [*detallar les actuacions a realitzar i els mitjans disponibles per aquesta actuació*]
  1. **En matèria d’auditoria pública**

En no existir cap entitat dependent no es preveuen actuacions en aquesta matèria.

* 1. **Control financer de les subvencions i ajuts concedits[[2]](#footnote-2)**

El control financer de subvencions s'exercirà respecte dels beneficiaris i, si s’escau, de les entitats col·laboradores per raó de les subvencions que es puguin concedir.

***OPCIÓ 1 (NO ES PREVEUEN ACTUACIONS DE CF SUBVENCIONS)***

L’exercici del control financer de subvencions s’ha de modular per cada entitat local atenent els criteris d’eficàcia, eficiència i economia i materialitat, i vist que no es detecten riscos en aquest concepte, no es selecciona cap línia de subvenció per a l’exercici del control financer de subvencions.

***OPCIÓ 2 (ES PREVEUEN ACTUACIONS DE CF SUBVENCIONS)***

* + 1. Actuacions a realitzar

Complementàriament als controls formals que els centres gestors duen a terme sobre els comptes justificatius que rendeixen els beneficiaris de subvencions, es durà a terme un control financer sobre una mostra dels mateixos, en els termes i procediments establerts a l’article 44 i següents de la Llei 38/2003, de 17 de novembre, general de subvencions.

L’abast d’aquests treballs inclourà:

* [*detallar les actuacions a realitzar i els mitjans disponibles per aquesta actuació*]
* [*detallar les actuacions a realitzar i els mitjans disponibles per aquesta actuació*]
* [*detallar les actuacions a realitzar i els mitjans disponibles per aquesta actuació*]

1. **MEMÒRIA DE PLANIFICACIÓ**

Abans de començar les actuacions descrites anteriorment, la Intervenció podrà aprovar una memòria de planificació dels treballs concretant, entre d’altres, l’abast i objectius del treball, el règim jurídic aplicable, l’equip de treball, el calendari previst per a l’execució de les diferents fases del treball i, si s’escau, el sistema de determinació de mostres i els programes de treball a utilitzar.

1. **MOMENT, FORMA I TERMINI PER A LA L’EXERCICI DE LES ACTUACIONS DE CONTROL FINANCER**

L’execució dels treballs de control financer inclosos en el present Pla, es realitzaran per l’òrgan interventor, de forma continua o amb posterioritat, d’acord amb el que preveuen el RD 424/2017 i les normes tècniques de control financer i auditoria pública dictades per la IGAE.

1. **MITJANS DISPONIBLES[[3]](#footnote-3)**

***OPCIÓ 1 (MITJANS SUFICIENTS)***

Les actuacions de control financer previstes en aquest Pla es duran a terme directament per la Intervenció, sense perjudici de la col·laboració que resulti necessària.

***OPCIÓ 2 (MITJANS INSUFICIENTS)***

Donat que els mitjans personals actualment disponibles en la Intervenció d’aquesta entitat no són suficients per afrontar la realització de les actuacions previstes en el present Pla, i que aquestes actuacions tampoc es podran realitzar a través del corresponent procediment de contractació de firmes privades d’auditoria ja que no es disposa de consignació pressupostària suficient per a procedir a la contractació de les mateixes, es fa constar que no es podran dur a terme les actuacions previstes per estar en una situació de mitjans insuficients per a poder-les realitzar.

És per això que, als efectes d’allò previst en els articles 4.3 i 34.1 del RD 424/2017 es fa constar que per a la realització de les actuacions de control financer previstes en el present Pla, seria necessària l’ampliació de personal de la Intervenció per poder realitzar més actuacions de forma directa, i en el pressupost s’hauria d’haver consignat crèdit, en els termes següents:

|  |  |  |
| --- | --- | --- |
| Ens | Quantia no dotada a pressupost | Recursos humans no previstos |
|  |  |  |
|  |  |  |

1. **MODIFICACIÓ DEL PLA**

La Intervenció podrà modificar el present PACF com a conseqüència de l’execució de controls, en virtut de sol·licitud o mandat legal, per variacions en l'estructura de les entitats objecte de control, per insuficiència de mitjans o per altres raons degudament ponderades.

1. **INFORMACIÓ AL PLE**

Del present Pla, així com de les seves possibles modificacions, se’n donarà compte al ple de la corporació.

Dels treballs i actuacions realitzades s’emetrà el corresponent informe per la Intervenció i es tramitarà d’acord amb el procediment establert en les normes tècniques de control financer i auditoria dictades per la IGAE.

D’acord amb els articles 220.3 del RDLeg 2/2004 i 36.1 del RD 424/2017, els informes definitius que resultin de les actuacions incloses en el present Pla, conjuntament amb les al·legacions efectuades, seran enviats, a través del president, al ple de la corporació per al seu coneixement.

1. **PUBLICITAT DEL PLA**

Aquest Pla serà publicat en el Portal de transparència de l’entitat, en virtut del que estableix l’article 6 de la Llei 19/2013, de 9 de desembre, de transparència, accés a la informació pública i bon govern.

**ANNEX I[[4]](#footnote-4)**

|  |  |  |  |
| --- | --- | --- | --- |
| **RESUM ACTUACIONS PACF [ANY]** | | | |
| **ENS** | **ACTUACIÓ** | **TIPUS** | **MITJANS** |
| [Nom entitat local] | 2.1.1\_L’auditoria de sistemes per verificar que els corresponents registres comptables de factures compleixen amb les condicions de funcionament que preveu la Llei 25/2013 | Obligatòria | Recursos propis |
| [Nom entitat local] | 2.2.1\_L’informe d’avaluació del compliment de la normativa en matèria de morositat previst a l’article 12.2 de la Llei 25/2013 | Obligatòria | Recursos propis |
| [Nom entitat local] | 2.2.2\_La verificació de l’existència d'obligacions derivades de despeses realitzades o béns realitzats, o béns i serveis rebuts sense imputació pressupostària (compte 413) | Obligatòria | Recursos propis |
| [Nom entitat local] | [DETALLAR ACTUACIONS PREVISTES EN AQUEST PACF] | Obligatòria/Seleccionable | Recursos propis / Contractació firma privada auditoria |

1. Com a annex I d’aquest PACF, consta un resum de totes les actuacions a realitzar durant l’exercici. [↑](#footnote-ref-1)
2. Escollir una de les dues opcions per incloure en el PACF, en funció de si es duran a terme actuacions de control financer de subvencions i/o ajudes públiques (Opció 1: no es preveuen actuacions; Opció 2: es preveuen actuacions), [↑](#footnote-ref-2)
3. Escollir una de les dues opcions per incloure en el PACF, en funció dels mitjans de què disposi l’entitat local (Opció 1: mitjans suficients; Opció 2: mitjans insuficients). [↑](#footnote-ref-3)
4. L’Annex inclourà les actuacions que s’hagin previst en aquest PACF, detallant l’actuació, el tipus (Obligatòria / Seleccionable) i els mitjans per dur-la a terme (Recursos propis / Contractació firma privada auditoria). [↑](#footnote-ref-4)